Ministru kabineta noteikumu projekta

„Par Latvijas Republikas Ekonomikas ministrijas un

Kalugas apgabala (Krievijas Federācija) valdības

vienošanos par ekonomisko sadarbību”

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Deklarācijas par Valda Dombrovska vadītā Ministru kabineta iecerēto darbību II sadaļas „*Inovatīva un efektīva ekonomika*” punkta „*Uzņēmējdarbības vide un investīcijas*” apakšpunkts „*Izveidosim proaktīvu valsts un pašvaldības institūciju iesaistošu ārvalstu investīciju piesaistes koordinācijas mehānismu. Īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses tradicionālajās partnervalstīs un jaunajos eksporta tirgos, atbalstīsim Latvijas uzņēmumu interešu pārstāvību un Latvijas tēla un atpazīstamības veicināšanu*.” |
| 2. | Pašreizējā situācija un problēmas | Latvijas Republikas valdības un Krievijas Federācijas valdības vienošanās par ekonomisko sadarbību (spēkā no 16.11.2006.) paredz Latvijas un Krievijas divpusējo ekonomisko attiecību intensifikāciju dažādos ekonomikas sektoros, tai skaitā investīciju, inovāciju, kā arī enerģētikas, transporta un pierobežas infrastruktūras, sertifikācijas, standartizācijas un metroloģijas, tūrisma un citās jomās.Vienlaikus Latvija ir ieinteresēta attīstīt padziļinātu ekonomisko sadarbību arī ar Krievijas Federācijas reģioniem, tādejādi paverot plašākas iespējas abu valstu ekonomisko un tirdzniecības sakaru attīstībai, kā arī savstarpējās sadarbības veicināšanai. Latvijas Republikas Ekonomikas ministrijas un Kalugas apgabala (Krievijas Federācija) valdības vienošanās par ekonomisko sadarbību sniegs papildus iespējas ekonomiskās sadarbības padziļināšanai un attīstībai starp Latviju un Krievijas Federācijas Kalugas apgabalu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Latvijas Republikas Ekonomikas ministrijas un Kalugas apgabala (Krievijas Federācija) valdības vienošanās par ekonomisko sadarbību mērķis ir regulēt divpusējo ekonomisko sadarbību, kas aptvers sadarbību tādās jomās kā investīciju un inovāciju darbība, transports, loģistika, tranzīts un kravu pārvadājumi, tūrisms, pārtikas rūpniecība, mašīnbūve un metālapstrādes rūpniecība, kokapstrādes rūpniecība, vieglā rūpniecība, ķīmiskā un farmaceitiskā rūpniecība, būvniecība, arhitektūra, lauksaimniecība, informācijas tehnoloģijas un komunikācijas, finanšu pakalpojumi.Latvijas Republikas Ekonomikas ministrijas un Kalugas apgabala (Krievijas Federācija) valdības Vienošanās par ekonomisko sadarbību ietvaros Puses savas kompetences ietvaros īstenos visus nepieciešamos pasākumus ekonomiskās sadarbības attīstībai un nostiprināšanai visās savstarpējo interešu jomās.Puses savas kompetences ietvaros veicina ekonomiskās sadarbības attīstību, radot labvēlīgus nosacījumus, sekmējot ekonomiskās un statistiskās informācijas un publikāciju apmaiņu, kā arī abu valstu saimnieciskās darbības veicēju kontaktu dibināšanu un paplašināšanu, tai skaitā organizējot gadatirgus, izstādes, vizītes, tirdznieciski-ekonomiskās misijas, prezentācijas, konferences, seminārus, apspriedes, simpozijus un citus pasākumus Latvijas Republikas un Kalugas apgabala (Krievijas Federācija) teritorijā.Par Vienošanās paredzēto saistību izpildi atbildīgā institūcija no Latvijas puses ir Ekonomikas ministrija. Vienošanās īstenošanas procesā konkrētie sadarbības virzieni un pasākumi tiks saskaņoti ar ministrijām un citām atbildīgajām institūcijām atbilstoši to kompetencei. Savukārt tās, atbilstoši kompetencei, nodrošinās Vienošanās paredzēto saistību izpildi no tām piešķirtajiem budžeta līdzekļiem. |
| 5. | Projekta izstrādē iesaistītās institūcijas | Projektu izstrādāja Ekonomikas ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība šādu vienošanos projektu izstrādē nav paredzēta. |
| 7. | Cita informācija | 2011.gadā Krievija pēc preču tirdzniecības apgrozījuma bija 2. lielākais Latvijas tirdzniecības partneris. Kopējais eksports ar Krieviju sasniedza 1220,0 milj. EUR (par 31,6% vairāk nekā 2010.gadā), savukārt imports 1064,0 milj. EUR (par 9,8% vairāk nekā 2010.gadā). |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Latvijas Republikas Ekonomikas ministrijas un Kalugas apgabala (Krievijas Federācija) valdības vienošanās par ekonomisko sadarbību projekts nav pretrunā ar 1994. gadā noslēgto ES un Krievijas Partnerattiecību un sadarbības līgumu. |
| 2. | Citas starptautiskās saistības |  Projekts šo jomu neskar. |
| 3. | Cita informācija | Latvijas Republikas Ekonomikas ministrijas un Kalugas apgabala (Krievijas Federācija) valdības vienošanās par ekonomisko sadarbību projekts nav pretrunā ar 2006. gadā noslēgto Latvijas Republikas valdības un Krievijas Federācijas valdības vienošanos par ekonomisko sadarbību. |

|  |
| --- |
| 1.tabula Tiesību akta projekta atbilstība ES tiesību aktiem |
| Latvijas Republikas Ekonomikas ministrijas un Kalugas apgabala (Krievijas Federācija) valdības vienošanās par ekonomisko sadarbību projekts nav pretrunā ar 1994. gadā noslēgto ES un Krievijas Partnerattiecību un sadarbības līgumu. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Projekts šo jomu neskar. |

Anotācijas II, III, IV, VI, VII sadaļa – projekts šīs jomas neskar.

Ekonomikas ministrs D. Pavļuts

Vīza: Valsts sekretārs J. Pūce

12.11.2012. 14:03

645

K.Koroļova

67013221, Ksenija.Korolova@em.gov.lv